Coba ceritain soal 28 Januari dalam bahasa sunda

28 Januari nyaéta poé ka-28 dina sataun dina kalénder Gregorian, sésana 337 poé (338 dina taun kabisat).

1393 – Raja Charles VI ti Perancis méhméhan nemasing pati nalika sababaraha kostum tukang ngibing kaduruk dina hiji hajatan masquerade.

1624 – Sir Thomas Warner ngadegkeun koloni Inggris munggaran di Kapuloan Karibia, di Pulo Saint Kitts.

1671 – Kota asli Panama (diadegkeun taun 1519) ancur nalika palaut Henry Morgan nyerang jeung ngaduruk kota éta. Kiwari ruruntuhanna masih kénéh katara.

1724 – Akademi Kailmuan Rusia diadegkeun ku Peter Agung di St. Petersbug. Nelah ku Akademi St. Petersbug semet ka taun 1917.1754 – Sir Horace Walpole ngajieun kecap serendipity dina hiji surat ka babaturanna.

1813 – Novel Jane Austen Pride and Prejudice munggaran medal di Inggris.

1846 – Patempuran Aliwal di India, antara pasukan Sikh jeung pasukan Inggris dina pingpinan Sir Harry Smith, dimeunangkeun ku pasukan Inggris.

1855 – Hiji karéta api mimiti maju dina Rél Karéta Terusan Panama ti Samudera Atllantik nepi ka Samudera Pasifik.

1871 – Perang Perancis-Prusia: Pangepungan Paris réngse ku éléhna Perancis sarta hiji pasini daméy.

1896 – Walter Arnold ti Peckham Wétan, Kent, jadi jalma munggaran nu didakwa ku kekebutan. Manéhna didenda sa-shilling alatan jalan dina kacepetan 8 mpj (13 km/jam), ngaleuwihan batas maksimal harita, 2 mpj (3,2 km/jam).

1909 – Pasukan Amérika Sarikat ninggalkeun Kuba kajaba Markas Angkatan Laut Basisir Guantanamo. sabada nyicingan ti saprak Perang Amérika-Spanyol.

1918 – Perang Sodara Finlandia: Pamungpang Red Guard ngawasa puseur nagri Helsinki; para anggota Sénat Finlandia nyarumput sahandapeun lemah.

1932 – Pasukan Jepang nyerang Shanghai.

1933 – Ngaran Pakistan diwanohkeun ku Khudri Rahmat Ali Khan sarta ditarima ku kaum Muslim India nu ku kahareupna dipake nalika Pagerakan Pakistan ngudag kamerdékaan.

1935 – Islandia jadi nagara munggaran nu ngameunangkeun terapi aborsi.

1938 – Rékor kacepetan di darat di dunia dipecahkeun ku Rudolf Caracciola nu nunggang Mercedes-Benz W195 dina kacepetan 432,7 kilométer per jam (268.9 mpj).

1945 – Perang Dunia II: Bebekelan mimiti narepi ka Républik China ku anyar dibukana Jalan Burma.

1956 – Elvis Presley munggaran minton na tivi.

1958 – Pausahaan Légo maténtkeun bata Légo-na, nu masih kénéh sawawa jeung bata Légo nu dijieun kiwari.

1964 – Pasawat  Air Force T-39 Sabreliner AS nu teu mawa sanjata dina hiji misi latihan, ditémbak murag saluhureun Erfurt, Jérman Wétan ku pasawat MIG-19 Soviét,

1980 – Kapal USCGC Blackthorn tabrakan jeung tangkér Capricorn nalika miang ti Tampa, Florida sarta tuluy tibalik, nelasan 23 anggota Panjaga Pantéy.

1981 – Ronald Reagan nyabut aturan ngeunaan pangbagian jeung harga minyak di Amérika Sarikat pikeun ngaréngsékeun krisis énergi 1979 sarta ku kituna ngakibatkeun turunna harga minyak di taun 80-an,

1982 – Jéndral Angkatan Darat AS, James L. Dozier disalametkeun ku pasukan anti-téror Italia tina panahanan ku Brigade Beureum.

1984 – Badéy Tropis Domoina narajang Mozambik, antukna ngakibatkeun korban 214 maot sarta sababara banjir pangtohagana nu kungsi kacatetkeun di wilayah éta.

1985 – Grup Super USA for Africa (United Support of Artists for Africa) nyieun rékaman singel We Are the World, pikeun ngabantu nyiar waragad keur nguntupan kalaparan di Éthiopia.

1986 – Pasawat Antariksa Challenger ngajelegur saharita sabada ngapung, nelasan sakabéh tujuh astronot di sajeroeunna.

2002 – Pasawat TAME 120, Boeing 727-100 murag di Pagunungan Andés di kiduleun Kolombia, korban maot 92 jalma.

2006 – Hateup salah sahiji wangunan di Pasar Murah Internasional Katowice di Polandia, rubuh ku alatan beuratna salju saluhureunna, nelasan 65 urang sarta nyideraan 170 séjénna.